El Sistema de Salut de Catalunya s'organitza a través de 9 regions sanitàries (RS) delimitades a partir de factors geogràfics, socioeconòmics i demogràfics.
Les RS es divideixen en les següents demarcacions territorials: Barcelona Ciutat, Metro Nord, Metro Sud, Girona, Tarragona, Terres de l'Ebre, Lleida, Catalunya Central i Alt Pirineu i Aran.
Aquestes regions compten amb una dotació adequada de recursos sanitaris d'atenció primària i d'atenció especialitzada per atendre les necessitats de la població de cada territori.
L'ordenació sanitària catalana té l'objectiu d'assolir una organització eficient, propera a l'usuari, i una participació efectiva de la comunitat en les actuacions i els programes sanitaris.
Les RS volen obtenir una organització integrada dels serveis de promoció i protecció de la salut, prevenció de la malaltia i atenció primària en l'àmbit comunitari.
Potenciar el treball en equip en el marc de l'atenció primària de salut i la continuïtat adequada entre l'atenció primària i l'atenció especialitzada i hospitalària són altres dels objectius principals.
Les regions sanitàries volen obtenir una correlació adequada entre els serveis sanitaris, sociosanitaris i socials; i, a més, l'apropament i l'accessibilitat dels serveis a tota la població.
Per altra banda, cada regió s'ordena, al seu torn, en sectors sanitaris que són l'àmbit on es desenvolupen i coordinen les activitats de promoció de la salut, prevenció de la malaltia i assistència sociosanitària en el nivell d'atenció primària i de les especialitats mèdiques.
Els sectors sanitaris estan constituïts per l'agrupació d'àrees bàsiques de salut (ABS).
Es tracta de la unitat territorial elemental a través de la qual s'organitzen els serveis d'atenció primària de salut.
Són unes unitats territorials formades per barris o districtes a les àrees urbanes, o per un o més municipis en l'àmbit rural.
Desglossament de les Regions Sanitàries per habitants i abast territorial:
La RSBarcelona consta de 5.050.190 habitants i es distribueix en 3 àmbits:
RSGirona: Inclou set comarques de la província de Girona: Alt Empordà, Baix Empordà, Garrotxa, Gironès, Pla de l'Estany, Ripollès i Selva.
També agrupa alguns municipis del Maresme: Calella, Canet de Mar, Malgrat de Mar, Palafolls, Pineda de Mar, Sant Cebrià de Vallalta, Sant Iscle de Vallalta, Sant Pol de Mar, Santa Susanna i Tordera.
Es troba composada per 428.844 homes i 432.909 dones.
La RS Lleida està englobada per sis comarques de la província de Lleida: Garrigues, Noguera, Pla de l'Urgell, Segarra, Segrià i Urgell.
184.480 homes i 178.370 dones viuen en aquesta regió.
La RS Alt Pirineu i Aran agrupa sis comarques Pirinenques: Alt Urgell, Alta Ribagorça, Cerdanya, Pallars Jussà, Pallars Sobirà i Val d'Aran.
Un total de 33.630 homes i 33.647 dones es troben en aquesta regió.
L'abast territorial de la RS Camp de Tarragona és de següents sis comarques: Alt Camp, Baix Camp, Baix Penedès, Conca de Barberà, Priorat i Tarragonès.
301.792 homes i 306.207 dones viuen en aquesta RS.
La RS Terres de l'Ebre inclou les comarques de: Baix Ebre, Montsià, Ribera d'Ebre i Terra Alta.
89.150 homes i 87.667 dones formen part d'ella.
L'Anoia, Bages, Berguedà, Moianès, Osona i el Solsonès són les cinc comarques que engloba la RS Catalunya Central.
La regió es troba habitada per 263.268 homes i 263.691 dones.